* **Ρώμη – Αιώνια πόλη 4 μέρες 19-22/01, 26-29/01, 02-05/02, 09-12/02, 16-19/02 & 23-26/02. Αεροπορικώς**

**1η Μέρα | Θεσσαλονίκη – Ρώμη.**

Συγκέντρωση το απόγευμα στο αεροδρόμιο και επιβίβαση στο αεροσκάφος για την απευθείας πτήση για Ρώμη. Άφιξη και τακτοποίηση στο ξενοδοχείο μας.

**2η Μέρα | Ρώμη – Ξενάγηση πόλης.**

Πρωινό και στη συνέχεια θα ξεκινήσουμε την πανοραμική μας περιήγηση στην πόλη. Διασχίζοντας την Αππία οδός θα δούμε τα πιο διάσημα Λουτρά (Θέρμες) του αυτοκράτορα Καρακάλλα που λειτουργούσαν πάνω από 300 χρόνια, πριν καταλήξουμε στο πιο αντιπροσωπευτικό κτίριο της ρωμαϊκής αυτοκρατορίας, το επιβλητικό Κολοσσαίο & την αψίδα του Μεγάλου Κωνσταντίνου. Στη συνέχεια, θα θαυμάσουμε τη ρωμαϊκή αγορά που ήταν η καρδιά της αρχαίας Ρώμης και το κέντρο εξουσίας της αυτοκρατορίας. Σήμερα, αποτελεί έναν από τους σπουδαιότερους αρχαιολογικούς χώρους της Ευρώπης. Στην PiazzaVenezia θα σας εντυπωσιάσει το ογκώδες μνημείο αφιερωμένο στον VittorioEmanuele II, τον πρώτο βασιλιά της σύγχρονης ενωμένης Ιταλίας. Το μνημείο περιέχει τον Τάφο του Άγνωστου Στρατιώτη με την αιώνια φλόγα, χτισμένο κάτω από το άγαλμα της Ιταλίας μετά τον Α΄ Παγκόσμιο Πόλεμο. Βρίσκεται μπροστά από τον λόφο του Καπιτωλίου, τον πιο σημαντικό από τους επτά ιστορικούς λόφους που ήταν χτισμένη η αρχαία πόλη. Θα δούμε επίσης την πλατεία με τον Αιγυπτιακό Οβελίσκο του Ραμσή ΙΙ, το οποίο αρχικά βρισκόταν στο CircusMaximus. Ελεύθερος χρόνος και στη συνέχεια θα αναχωρήσουμε για την διάσημη Φοντάνα Ντι Τρέβι. Ξεκινάμε την περιπατητική μας ξενάγηση αφού πρώτα ρίξουμε ένα νόμισμα στο συ ντιβάνι κάνοντας μια ευχή, που κατά την παράδοση θα μας φέρει ξανά στη Ρώμη. Δίπλα στη Φοντάνα Ντι Τρέβι βρίσκεται η διάσημη Πίατσα Ντι Σπάνια , που γίνονται οι περίφημες επιδείξεις μόδας. Ακολουθεί ένα από τα πιο όμορφα και γοητευτικά αξιοθέατα στη Ρώμη, το Πάνθεον , ένα παγανιστικό ναό μεγαλύτερο των 2000 ετών, αφιερωμένο σε όλους τους θεούς, τόσο καλοδιατηρημένο που θεωρείται ακόμα και σήμερα, ένα από τα πιο σημαντικά αρχιτεκτονικά κτήρια του Δυτικού κόσμου. Στη συνέχεια θα δούμε το Παλάτσο Μοντετσιτόριο ή αλλιώς το κοινοβούλιο της Ρώμης όπου βρίσκεται και η αυθεντική στήλη του Αδριανού. Στη συνέχεια θα περάσουμε από την όμορφη και γοητευτική πλατεία Navona που είναι γεμάτη με εστιατόρια και υπαίθριους ζωγράφους. Αυτή ήταν η θέση των αθλητικών εκδηλώσεων κατά τον 1ο αιώνα μ.Χ. Στην πλατεία θα θαυμάσουμε τις τρεις Κρήνες με πιο εντυπωσιακή την περίφημη Κρήνη του Μπερνίνι, των τεσσάρων ποταμών με καθένα από τα αγάλματα να αντιπροσωπεύουν ένα ποτάμι από διαφορετική Ήπειρο. Ελεύθερος χρόνος στη διάθεση σας για περπάτημα, φαγητό και ψώνια. Αργά το απόγευμα θα επιστρέψουμε στο ξενοδοχείο μας.

**3η Μέρα | Ρώμη – Ελεύθερη μέρα.**

Πρωινό και στη συνέχεια θα έχετε ελεύθερη μέρα στην Αιώνια πόλη για επισκέψεις σε μουσεία , διάφορα αξιοθέατα ή και ψώνια. Σας προτείνουμε να επισκεφθείτε τα μουσεία του Καπιτωλίου , την Galleria Borghese , και το Castel Saint’Angelo. Το απόγευμα σας προτείνουμε να επισκεφτείτε την πλατεία Ναβόνα με τη πιάτσα των ζωγράφων και τα πολλά εστιατόρια.

**4η Μέρα | Ρώμη – Επίσκεψη στα Μουσεία του Βατικανού - Πτήση επιστροφής.**

Πρωινό και στη συνέχεια θα επισκεφθούμε το ανεξάρτητο κρατίδιο του Βατικανού (προαιρετικά). Θα ξεκινήσουμε με την Βασιλική του Αγίου Πέτρου, τη μεγαλύτερη εκκλησία του κόσμου, που θα μας εντυπωσιάσει με τον πλούτο και την επιβλητικότητά της. Μεταξύ άλλων, θα δούμε την Πιετά του Μιχαήλ Άγγελου και τον τεράστιο μπρούτζινο άμβωνα που δεσπόζει πάνω από τον Παπικό Βωμό έργο του Μπερνίνι. Έπειτα θα ξεναγηθούμε στα μουσεία του Βατικανού , που ανήκουν στα σημαντικότερα του κόσμου. Θα θαυμάσουμε τις αίθουσες των γλυπτών, των χαλιών και των παπύρων, των αυτοκρατόρων και θα καταλήξουμε στη διάσημη Καπέλα Σιστίνα (Capella Sistina), το παρεκκλήσι του Αποστολικού Παλατιού, της κατοικίας του Πάπα της Καθολικής Εκκλησίας, του οποίου η οροφή ζωγραφίστηκε από τον Μιχαήλ Άγγελο (Michelangelo). Ελεύθερος χρόνος και στη συνέχεια αναχώρηση για το αεροδρόμιο για την πτήση της επιστροφής.

|  |  |  |  |  |  |  |
| --- | --- | --- | --- | --- | --- | --- |
| **Ρώμη - Αιώνια πόλη 4 μέρες** | | | | **Αναχωρήσεις: 19/01, 26/01, 02/02, 09/02, 16/02 & 23/02 - Πακέτο εκδρομής** | | |
| **Ξενοδοχείο** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Genova or similar | 4\* | Πρωινό | 375€ | 259€ | 235€ | Πτήσεις με Ryanair: Θεσσαλονίκη - Ρώμη (Τσιαμπίνο): 21:10-21:50 Ρώμη (Τσιαμπίνο) - Θεσσαλονίκη: 20:40 - 23:20 |
|
|
| **Στη τιμή περιλαμβάνονται:** Τα αεροπορικά εισιτήρια μετ' επιστροφής με Ryanair με αποσκευή 10Kg. με ροδάκια (55x40x20 εκ.) και μια μικρή προσωπική χειραποσκευή 5Kg. (40x20x25 εκ.) υπολογίστηκαν στα 100€. Οποιαδήποτε διαφορά την ημέρα της κράτησης θα διαφοροποιήσει ανάλογα την τελική τιμή της εκδρομής. Τρείς (3) διανυκτερεύσεις σε ξενοδοχείο 4\*. Πρωινό καθημερινά στον χώρο του ξενοδοχείου. Ασφάλεια αστικής ευθύνης. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας. **Δεν περιλαμβάνονται:** Φόροι αεροδρομίου, επίναυλοι καυσίμων και ΦΠΑ: 145€. Check point: 25€. Τέλη διαμονής 18€ κατά άτομο. Επιπλέον αποσκευή 20kg: 40€. Μεταφορά – είσοδος , ξενάγηση και ακουστικά για το Βατικανό: 45€ ενήλικας και 35€ το παιδί έως 12 ετών. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Φιλοδωρήματα, αχθοφορικά. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. | | | | | | |
|